da en da nl ca da da da es da da da da da da da da da da da da nb da nb da da da en da da da da da de da da da da da da da da da da da da da nl da en da da es nl da
Det danske lejemarked er fortsat præget af boligmangel | EjendomDanmark
8.9.2022 09:21:23 CEST | EjendomDanmark
Der er fortsat mangel på lejeboliger over hele landet, viser en analyse fra EjendomDanmark. Derfor er det vigtigt, at der fokuseres på at skabe bedre rammer for flere boliger frem for at gøre det modsatte.
Mange danskere vælger fortsat at bo til leje, og andelen af ledige lejeboliger er det seneste år faldet med 0,8 procentpoint. Det betyder, at tomgangen nu er nede på 3,3 procent, viser EjendomDanmarks seneste tomgangsrapport.
”Vi har brug for flere boliger, og derfor er det ekstremt vigtigt, at alle indgreb holdes op mod risikoen for, at det sætter byggeriet i stå,” siger adm. direktør Peter Stenholm, EjendomDanmark.
Hovedstadens lejeboliger er de mest eftertragtede
I hovedstaden går man endnu engang et efterår i møde, hvor kun få lejeboliger står tomme. Tomgangsprocenten her ligger på blot 2,3 %, hvilket betyder, at det fortsat er i denne del af landet, at der er færrest ledige lejeboliger. Det er et fald på 1,4 procentpoint sammenlignet med samme tidspunkt sidste år.
”Hovedstaden er stadig det område, hvor efterspørgslen på lejeboliger er størst. Det bliver særligt tydeligt i overgangen fra sommer til efterår, hvor mange starter en ny tilværelse i hovedstaden, men mange leder også forgæves efter en lejebolig. Tallene bekræfter, at der er behov for, at vi får bygget endnu flere lejeboliger, så vi kan imødekomme den store interesse for at bosætte sig netop her,” siger Peter Stenholm.
Han peger også på, hvad der bl.a. kan være med til at afhjælpe de få ledige lejeboliger:
”Det er først og fremmest vigtigt, at man får tiderne for byggesagsbehandlinger ned, men også at den planlagte ændring i byggeloven om betingede byggetilladelse ikke gennemføres. Det vil forsinke byudviklingen og påvirke boligudbuddet. Det nye huslejeloft ventes også at have en stor betydning for muligheden for at igangsætte nye byggerier.”
Øget efterspørgsel på nordjyske lejeboliger
I Region Nordjylland er chancerne for at finde en ledig lejebolig størst, men i løbet af det seneste år er der blevet væsentligt færre at vælge imellem. Tomgangsopgørelsen viser nemlig et fald på 1,1 procentpoint på blot ét år, og således ligger tomgangen nu på 6,0 % i den nordjyske del af landet.
”Som den største by i regionen er Aalborg naturligvis et trækplaster, og her har der været gang i byggekranerne. Tomgangen falder både i Aalborg og i den resterende del af Nordjylland,” siger Peter Stenholm.
+45 33 12 03 30https://ejd.dk/
EjendomDanmark er erhvervsorganisationen for ejere, udlejere og administratorer af fast ejendom i Danmark. Organisationen repræsenterer ca. 85 % af det professionelle ejendomsmarked, som understøtter flere end 130.000 arbejdspladser i Danmark og bidrager til BNP med 140 mia. kr. om året. Vores medlemmer er blandt andet pensionskasser, ejendomsselskaber, ejendomsadministratorer, grundejerforeninger, forsikringsselskaber og pengeinstitutter, fonde, advokater, ejendomsmæglere samt entreprenører, arkitekter og ingeniører.
Følg pressemeddelelser fra EjendomDanmark
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra EjendomDanmark
Huslejeloft en realitet: ”Loft er ikke skruet godt sammen”22.9.2022 11:50:17 CEST | Pressemeddelelse
EjendomDanmark ser med skepsis på det netop vedtagne huslejeloft. Den forjagede proces mangler fokus på de administrative byrder, og underkender branchens vilje til at søge løsninger med deres kunder. EjendomDanmark frygter, at det ikke løser lejernes problemer - og dermed øger konfliktniveauet på området.
Ekspropriation: Ny juridisk afdækning sår tvivl om huslejeloft20.9.2022 08:00:00 CEST | Pressemeddelelse
Torsdag kan politikerne vedtage et huslejeloft. En ny juridisk afdækning afslører dog, at der er en stor sandsynlighed for, at det vil være ekspropriation. Det må og skal føre til grundig refleksion på Christiansborg, mener EjendomDanmark.
Lovgivningsproces om huslejeloft under al kritik12.9.2022 11:39:24 CEST | Pressemeddelelse
Fra fredag eftermiddag til mandag morgen. Den tidsramme fik eksperter og parter til at komme med en tilbagemelding på udkastet til loven om huslejeloft. EjendomDanmark finder den proces uanstændig og med mangel på respekt for et kompliceret forslag med potentielt store konsekvenser.
Huslejeloft: EjendomDanmark kritiserer forhastet lovproces7.9.2022 10:01:18 CEST | Pressemeddelelse
Det kommende huslejeloft skal hastebehandles. EjendomDanmark ser fortsat med stor bekymring på den valgte model – og også at lovgivningen skal hastes på plads, når der er så mange uklarheder.
EjendomDanmark om finanslovsudspil: ”Inflationen skal bekæmpes med velovervejede indgreb”31.8.2022 16:13:18 CEST | Pressemeddelelse
I finanslovsudspillet, der netop er blevet fremlagt, har regeringen ambitioner om at gennemføre en stram finanspolitik for at modvirke inflationen. EjendomDanmark bakker op om en stram økonomisk kurs for Danmark og advarer mod indgreb rettet mod bestemte områder.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022